   Wapenzi hao waliamua kuchukua muda wao wa kipekee kuvuta sigari wakati wa mlo wa mchana Hii si mara ya kwanza ambapo picha za wawili hao zinagaa mitandaoni wakivuta sigara Kifungua mimba wa aliyekuwa Rais wa Amerika Barack Obama, Malia Obama amenaswa kwenye kamera pamoja na mpenziwe milionea Rory Farquharson kwa mara nyingine wakivuta sigara mbele ya umma. Wawili hao ambao ni wanafunzi katika Chuo Kikuu cha Harvard waliamua kujivinjari kwa sigara wakati wa mamkuli ya mchana. Wpenzi hao walifurahia sigara yao huku wakipiga gumzo, hii ni wiki tatu tu baada ya kutoka ziara yao ya London walikozuru wakati wa likizo ya Krismasi. Roy ambaye alijisajili katika chuo hicho mwaka wa 2016 anatarajia kumaliza mnamo 2020 na kisha kufuzu 2021. Ikizingatiwa kuwa wawili hao ni kioo cha jamii na hivyo wengi huwaiga, baadhi wana mtazamo kuwa kuvuta sigara mbele ya umma si jambo bora kuwa huenda wakapotosha jamii kwa kushawishi maadili ya vijana.